
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της Φ. 569/391/1998 ΑΎ.Ο. σχετικά με 
τις προϋποθέσεις, τα δικαιολογητικά και τη διαδι¬ 
κασία επιστροφής της διαφοράς των φορολογιών 
πετρελαίου (ϋΙΕδΕί) κίνησης και θέρμανσης για 
το 40% της συνολικής ποσότητας του πετρελαίου 
κίνησης που χρησιμοποιείται από τις Ξενοδοχεια¬ 


κές Επιχειρήσεις την χειμερινή περίοδο. 1 

Καθορισμός των τύπων των τίτλων των Ενιαίων Εκ¬ 
κλησιαστικών Λυκείων της Δευτεροβάθμιας (Μέ¬ 
σης) Εκκλησιαστικής Εκπαίδευσης. 2 

Καθορισμός της κατά τόπο αρμοδιό-ηττας των Δευτε¬ 
ροβαθμίων Επιτροπών του άρθρου 10 του Ν. 
2643/1998. 3 


Κήρυξη υποχρεωτικής της από 10.12.98 ΣΣΕ των Γεω¬ 
πόνων πτυχιούχων Ανωτάτων Σχολών και των πτυ- 
χιούχων του ανπστοίχου κλάδου των Ανωτέρων και 
Μέσων Σχολών απασχολούμενων στις Βιοτεχνικές 


και Εμπορικές Επιχειρήσεις όλης της χώρας. 4 

Μεταφορά θέσεων από το Νομαρχιακό Γενικό Νοσο¬ 
κομείο «ΕΛΠΙΣ» στο Γενικό Περιφερειακό Νοσοκο¬ 
μείο Ν. Ιωνίας «ΑΓΙΑ ΟΛΓΑ». 5 

Χορήγηση άδειας λειτουργίας Μονάδος Φροντίδας 
Ηλικιωμένων (Μ.Φ.Η.) κερδοσκοπικού χαρακτήρα 
στην Εταιρεία με την επωνυμία «ΘΕΟΔ. ΤΑΜΠΑΚΑ- 

ΚΗ - ΜΙΧ. ΤΑΜΠΑΚΑΚΗΣ ΚΑΙ ΥΙΟΙ Ο.Ε.». 6 

Τροποποίηση της 15307/1993 απόφασης του Νομάρ¬ 
χη Ανατ. Αττικής, για σύσταση αμιγούς δημοτικής 
επιχείρησης με την επωνυμία «Δημοτική Επιχείρη¬ 
ση Πολιτισμού και Ανάπτυξης» στο Δήμο Ν. Μά- 

κρης Αττικής. 7 

Τροποποίηση του άρθρου 3 της συστατικής πράξης 
της Δημοτικής Επιχείρησης «Δημοτική Ραδιοφω¬ 
νία Πειραιά (ΔΗ.ΡΑ.Π.)», ως προς την Διοίκηση. 8 

Σύσταση Γ ραφείου Μελετών Εγγειοβελτιωτικών Έρ¬ 
γων στη Δ/νση Δημοσίων Έργων της Περιφέρειας 
Δυτικής Ελλάδος. 9 

Έγκριση κανονισμού και άδεια σύστασης του Αμοι¬ 
βαίου Κεφαλαίου «ΜΕΤΟΧΩΝ ΕΣΩΤΕΡΙΚΟΥ ΟΙΤΙ- 
ΡϋΝΟΕΟυΐΤΥ». 10 


ΑΠΟΦΑΣΕΙΣ 

Αοιθ.Κ 201/24 ( 1 ) 

Τροποποίηση της Φ. 569/391/1998 ΑΎ.Ο. σχετικά με τις 
προϋποθέσεις, τα δικαιολογητικά και τη διαδικασία ε¬ 
πιστροφής της διαφοράς των φορολογιών πετρελαί¬ 
ου (ϋΙΕ5Εί_) κίνησης και θέρμανσης για το 40% της 
συνολικής ποσότητας του πετρελαίου κίνησης που 
χρησιμοποιείται από τις Ξενοδοχειακές Επιχειρήσεις 
την χειμερινή περίοδο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την αριθμ. Φ. 569/391/1998 (ΦΕΚ 981/Β717.9.1998), 
με την οποία ορίζονται οι προϋποθέσεις, τα δικαιολογικά 
και η διαδικασία επιστροφής της διαφοράς των φορολο¬ 
γιών πετρελαίου (ϋΙΕδΕί) κίνησης και θέρμανσης για το 
40% της συνολικής ποσότητας του πετρελαίου κίνησης 
που χρησιμοποιείται από τις Ξενοδοχειακές Επιχειρήσεις 
την χειμερινή περίοδο. 

2. Την αναγκαιότητα παράτασης της προθεσμίας υπο¬ 
βολής των δικαιολογητικών επιστροφής του φόρου, η ο¬ 
ποία προβλέπεται από το άρθρο 6 της ως άνω απόφασης. 

3. Ότι από την εφαρμογή της παρούσας απόφασης δεν 
προκαλείται πρόσθετη δαπάνη στον Κρατικό Προϋπολο¬ 
γισμό, αποφασίζουμε: 

Τροποποιούμε την αριθμ. Φ. 569/391/1998 ΑΎ.Ο. (ΦΕΚ 
981/Β717.9.98) ως ακολούθως: 

Άρθρο 1 

Η τρίμηνη προθεσμία που προβλέπεται από το άρθρο 6 
της ως άνω απόφασης για την υποβολή από τις Ξενοδο¬ 
χειακές Επιχειρήσεις των αναγκαίων δικαιολογητικών ε¬ 
πιστροφής των φορολογιών, κατά τα ειδικότερα οριζόμε¬ 
να στην εν λόγω απόφαση, που έληξε στις 17.12.1998, 
παρατείνεται μέχρι και την 15.4.1999. 

Άρθρο 2 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Φεβρουάριου 1999 

Ο ΥΠΟΥΡΓΟΣ 

ΓΙΑΝΝΟΣ Π ΑΠ ΑΝΤΩΝΙΟΥ 


! 

Αριθ. Α2/157 (2) 

Καθορισμός των τύπων των τίτλων των Ενιαίων Εκκλησια¬ 
στικών Λυκείων της Δευτεροβάθμιας (Μέσης) Εκκλη¬ 
σιαστικής Εκπαίδευσης. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2525/97 (ΦΕΚ 188/Α/23.9.97) «Ε¬ 
νιαίο Λύκειο, Πρόσβαση των αποφοίτων του στην Τριτο¬ 
βάθμια Εκπαίδευση, αξιολόγηση του Εκπαιδευτικού Έρ¬ 
γου και άλλες διατάξεις». 

2. Τις διατάξεις του Π.Δ. 246/98 (ΦΕΚ 183/τ.Α731.7.98) 
«Αξιολόγηση των μαθητών του Ενιαίου Λυκείου» και του 
Π.Δ. 407/98 (ΦΕΚ 287/τ.Α'/23.12.98) «Για τη Λειτουργία 
και τα Αναλυτικά Προγράμματα των Ενιαίων Εκκλησιαστι¬ 
κών Λυκείων». 

3. Τις διατάξεις του Ν. 1566/85 (άρθρο 69 και άλλες δια¬ 
τάξεις) «Δομή και λειτουργία της Πρωτοβάθμιας και Δευ¬ 
τεροβάθμιας Εκπαίδευσης και άλλες διατάξεις». 

4. Τις διατάξεις του Π.Δ. 104/79 (ΦΕΚ 23/τ.Α'/7,2.79) 
«Περί σχολικού και διδακτικού έτους, υπηρεσιακών βι¬ 
βλίων, εγγραφών, μετεγγραφών, φοιτήσεως, διαγωγής 
και τιμητικών διακρίσεων των μαθητών των σχολείων Μέ¬ 
σης Γενικής Εκπαιδεύσεως». 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Καθορίζουμε τον τύπο των τίτλων των Ενιαίων Εκκλη¬ 
σιαστικών Λυκείων της Δευτεροβάθμιας (Μέσης) Εκκλη¬ 
σιαστικής Εκπαίδευσης, σύμφωνα με τα συνημμένα υπο¬ 
δείγματα που αποτελούν αναπόσπαστο τμήμα της από¬ 
φασης αυτής, ως ακολούθως: 

1. Απολυτήριο Ενιαίου Εκκλησιαστικού Λυκείου. 

2. Αποδεικτικό Απολύσεως Ενιαίου Εκκλησιαστικού Λυ¬ 
κείου. 

3. Προσωρινό Αποδεικτικό Σπουδών Ενιαίου Εκκλησια¬ 
στικού Λυκείου. 

4. Αποδεικτικό Σπουδών Γ τάξεως Ενιαίου Εκκλησια¬ 
στικού Λυκείου. 

5. Αποδεικτικό Σπουδών Β' τάξεως Ενιαίου Εκκλησια¬ 
στικού Λυκείου. 

6. Αποδεικτικό Σπουδών Α' τάξεως Ενιαίου Εκκλησια¬ 
στικού Λυκείου. 

7. Πιστοποιητικό Σπουδών Ενιαίου Εκκλησιαστικού Λυ¬ 
κείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-Φ- - 

Αριθ. 33228 , (3) 

Καθορισμός της κατά τόπο αρμοδιότητας των Δευτερο¬ 
βαθμίων Επιτροπών του άρθρου ΙΟτου Ν. 2643/1998. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 


2. Τις διατάξεις της παρ. 2 του άρθρου 10 του Ν. 
2643/1998 «Μέριμνα για την απασχόληση προσώπων ει¬ 
δικών κατηγοριών και άλλες διατάξεις». 

3. Το γεγονός ότι, η έκδοση της απόφασης αυτής δεν 
προκαλεί δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Στην κατά τόπο αρμοδιότητα της Α' Δευτεροβάθμιας 
Επιτροπής του άρθρου 10 του Ν. 2643/1998, υπάγεται η 
εξέταση ενδικοφανών προσφυγών, οι οποίες στρέφονται 
κατά της νομιμότητας των τοποθετήσεων, ανακλήσεων ή 
διαθέσεων προσώπων, που πραγματοποιήθηκαν στις κα¬ 
τωτέρω Νομαρχιακές Αυτοδιοικήσεις: 

Αθηνών, Πειραιώς, Ανατολικής Αττικής, Δυτικής Αττι¬ 
κής, Βοιωτίας, Εύβοιας, Λέσβου, Χίου, Σάμου, Δωδεκανή- 
σου, Κυκλάδων, Αχαΐας, Ηλείας, Μεσσηνίας, Λακωνίας, 
Αρκαδίας, Αργολίδας, Κορινθίας, Φωκίδας, Αιτωλοακαρ¬ 
νανίας, Κεφαλληνίας, Ζακύνθου, Χανίων, Ρεθύμνης, Ηρα¬ 
κλείου και Λασιθίου. 

2. Στην κατά τόπο αρμοδιότητα της Β' Δευτεροβάθμιας 
Επιτροπής του άρθρου 10 του Ν. 2643/1998, υπάγεται η 
εξέταση ενδικοφανών προσφυγών, οι οποίες στρέφονται 
κατά της νομιμότητας των τοποθετήσεων, ανακλήσεων ή 
διαθέσεων προσώπων που πραγματοποιήθηκαν στις κα¬ 
τωτέρω Νομαρχιακές Αυτοδιοικήσεις: 

Θεσσαλονίκης, Χαλκιδικής, Πιερίας, Ημαθίας, Πέλλας, 
Κοζάνης, Γρεβενών, Φλώρινας, Καστοριάς, Κιλκίς, Σερ¬ 
ρών, Δράμας, Καβάλας, Ξάνθης, Ροδόπης, Έβρου, Ιωαν- 
νίνων, Θεσπρωτίας, Άρτας, Πρέβεζας, Κέρκυρας, Λευκά¬ 
δας, Λάρισας, Τρικάλων, Καρδίτσας, Μαγνησίας, Φθιώτι¬ 
δας και Ευρυτανίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-Φ- 

Αριθ. 13818 (4) 

Κήρυξη υποχρεωτικής της από 10.12.98 ΣΣΕ των Γεωπό- 
νων πτυχιούχων Ανωτάτων Σχολών και των πτυχίο ύ- 
χων του αντιστοίχου κλάδου των Ανωτέρων και Μέσων 
Σχολών απασχολούμενων σας Βιοτεχνικές και Εμπο¬ 
ρικές Επιχειρήσεις όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθμ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α¬ 
σφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 3ης Φεβρουάριου 
1999. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ. Ε., δηλαδή ότι οι δεσμευ¬ 
όμενοι εργοδότες απασχολούν το 51 % των εργαζομένων 
του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την από 10.12.1998 ΣΣΕ 

των Γεωπόνων πτυχιούχων Ανωτάτων Σχολών και των 
πτυχιούχων του αντιστοίχου κλάδου των Ανώτερων και 
Μέσων Σχολών απασχολούμενων στις Βιοτεχνικές και Ε¬ 
μπορικές Επιχειρήσεις όλης της χώρας, για όλους τους 
εργοδότες και εργαζόμενους του επαγγέλματος στον 
κλάδο που αφορά αυτή. 

2) Η ισχύς της απόφασης αυτής αρχίζει από 
11.12.1998. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 
-Φ- 

Αριθ. Α1α/12082δις/98 (5) 

Μεταφορά θέσεων από το Νομαρχιακό Γενικό Νοσοκο¬ 
μείο «ΕΛΠΙΣ» στο Γενικό Περιφερειακό Νοσοκομείο Ν. 
Ιωνίας «ΑΓΙΑ ΟΛΓΑ». 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 23 παρ. 4 του Ν. 2519/97 
(ΦΕΚ 165/Α/97). 

2. Το αριθμ. 2487/98 έγγραφο του ΚΕΣΥ. 

3. Το αριθμ. 12328/98 έγγραφο του Περιφερειακού Γε¬ 
νικού Νοσοκομείου Ν. Ιωνίας «ΑΓΙΑ ΟΛΓΑ». 

4. Το αριθμ. 11327/98 έγγραφο του Νομαρχιακού Γενι¬ 
κού Νοσοκομείου «ΕΛΠΙΣ». 

5. Τις διατάξεις του άρθρου 1 παρ. 2 του Ν. 2469/97 
(ΦΕΚ 38/Α/97) και το γεγονός ότι από τις διατάξεις της α¬ 
πόφασης αυτής δεν θα προκληθεί επιπλέον δαπάνη σε 
βάρος του κρατικού προϋπολογισμού, αποφασίζει: 

Οι δύο (2) κενές θέσεις κλάδου γιατρών ΕΣΥ ειδικότη¬ 
τας Χειρουργικής και βαθμού Επιμελητή Β', που είχαν συ- 
σταθεί με τις αποφάσεις Α3β/7070/84 (ΦΕΚ 382/Β/84) και 
Α3β/10184/87 (ΦΕΚ 367/Β/87) στο Ν.Γ.Ν. «ΕΛΠΙΣ» για το 
Αγγειοχειρουργικό του τμήμα, μεταφέρονται με την πα¬ 
ρούσα στο Π.Γ.Ν. Ν. Ιωνίας «ΑΓΙΑ ΟΛΓΑ» και προστίθενται 
στον Οργανισμό του παραπάνω Νοσοκομείου για τη λει¬ 
τουργία του νέου Αγγειοχειρουργικού Τμήματος του Νο¬ 
σοκομείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 1999 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. 83 (6) 

Χορήγηση άδειας λειτουργίας Μονάδος Φροντίδας Ηλι¬ 
κιωμένων (Μ.Φ.Η.) κερδοσκοπικού χαρακτήρα στην 
Εταιρεία με την επωνυμία «ΘΕΟΔ. ΤΑΜΠΑΚΑΚΗ - ΜΙΧ. 
ΤΑΜΠΑΚΑΚΗΣ ΚΑΙ ΥΙΟΙ Ο.Ε.». 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 

Έχοντας υπόψη: 

1. Τις διατάξεις: 


α. Του Ν. 2218/1994 (ΦΕΚ 90/13.6.1994/τ.Α') «Ίδρυση 
Νομαρχιακής Αυτοδιοίκησης, τροποποίηση διατάξεων 
για την Πρωτοβάθμια Αυτοδιοίκηση και την Περιφέρεια 
και άλλες διατάξεις». 

β. Του Ν. 2240/1994 (ΦΕΚ 153/16.9.1994/τ.Α') «Συμπλή¬ 
ρωση διατάξεων για τη Νομαρχιακή Αυτοδιοίκηση και άλ¬ 
λες διατάξεις». 

γ. Του Ν. 2345/1995 (ΦΕΚ 213/12.10.1995/τ.Α ) «Οργα¬ 
νωμένες υπηρεσίες παροχής προστασίας από φορείς 
Κοινωνικής Πρόνοιας και άλλες διατάξεις». 

2. Την αριθμ. 229/1995 (ΦΕΚ 400/11.5.1995/τ.Β ) από¬ 
φαση «Εσωτερικός Οργανισμός Οργάνωσης και λειτουρ¬ 
γίας της Νομαρχιακής Αυτοδιοίκησης Ανατ. Αττικής», ό¬ 
πως τροποποιήθηκε με την αριθμ. 336/1997 απόφαση 
(ΦΕΚ 1194/31.12.1997/τ. Β'). 

3. Την αριθμ. Π4β/οικ. 3176/29.5.1996 υπουργική από¬ 
φαση «Προϋποθέσεις Ίδρυσης και λειτουργίας Μονάδων 
Φρονπδας Ηλικιωμένων (Μ.Φ.Η.) από ιδιώτες κερδοσκο¬ 
πικού χαρακτήρα» (ΦΕΚ 455/14.6.1996/τ. Β'). 

4. Την αριθμ. 2528/12.8.1997 απόφασή μας περί χορη- 
γήσεως στην εταιρεία με την επωνυμία «ΘΕΟΔ. ΤΑΜΠΑ¬ 
ΚΑΚΗ - ΜΙΧ. ΤΑΜΠΑΚΑΚΗΣ ΚΑΙ ΥΙΟΙ Ο.Ε.» άδειας ίδρυσης 
Μονάδος Φροντίδας Ηλικιωμένων (Μ.Φ.Η.) κερδοσκοπι¬ 
κού χαρακτήρα δυναμικότητας 42 ατόμων, στις κτιριακές 
εγκαταστάσεις της που βρίσκονται στο Δήμο Βούλας και 
επί της οδού Δωδεκανήσου αριθμ. 6 (πρώην ξενοδοχείο 
με την επωνυμία ΡΟΝΤΟ), μετά την αλλαγή χρήσης του 
κπρίου σε Μ.Φ.Η. (αριθμ. οικοδομικής αδείας 179/97 της 
Πολεοδομίας Δήμου Βούλας). 

5. Την αριθμ. πρωτ. 2121/5.6.98 αίτηση της ως άνω ε¬ 
ταιρείας με την οποία υποβλήθηκε στην υπηρεσία μας η 
αριθμ. 0006994/Φ 70125/56/27.5.98 βεβαίωση της Πυρο¬ 
σβεστικής Υπηρεσίας ότι η παραπάνω εταιρεία έλαβε ό¬ 
λα τα μέτρα και μέσα πυροπροστασίας του κτιρίου όπου 
στεγάζεται η επιχείρησή της, ισχύος μέχρι 27.5.2003. 

6. Την από 11.1.1999 αίτησητης εκπροσώπου της εται¬ 
ρείας Θεοδ. Ταμπακάκη περί χορηγήσεως της προβλε- 
πομένης άδειας λειτουργίας. 

7. Τις από 23.6.1998,13.11.1998 και 2.2.1999 εκθέσεις 
αυτοψίας της αρμόδιας Επιτροπής, η οποία τις αντίστοι¬ 
χες ημερομηνίες επισκέφθηκε τις κτιριακές εγκαταστά¬ 
σεις της Μ.Φ.Η. της υπόψη εταιρείας για τον ως άνω σκο¬ 
πό, αποφασίζουμε: 

1. Χορηγούμε άδεια λειτουργίας Μονάδος Φροντίδας 
Ηλικιωμένων (Μ.Φ.Η .) κερδοσκοπικού χαρακτήρα στην ε¬ 
ταιρεία με την επωνυμία «ΘΕΟΔ. ΤΑΜΠΑΚΑΚΗ - ΜΙΧ. ΤΑ¬ 
ΜΠΑΚΑΚΗΣ ΚΑΙ ΥΙΟΙ Ο.Ε.» σε κτίριο που βρίσκεται στο 
Δήμο Βούλας Αττικής και επί της οδού Δωδεκανήσου α- 
ριθμ. 6. 

2. Η συνολική δύναμη των κλινών ανέρχεται σε 42, εκ 
των οποίων εννέα (9), που είναι ανεπτυγμένες σε 9 μονό¬ 
κλινα δωμάτια του ά ορόφου, προορίζονται για μη αυτο- 
εξυπηρετούμενα άτομα. 

Οι υπόλοιπες κλίνες είναι ανεπτυγμένες στους β', γ' και 
δ' ορόφους του κπρίου σε 11 μονόκλινα δωμάπα ανά ό¬ 
ροφο. 

3. Η εταιρεία υποχρεούνται να προβεί στη στελέχωση 
της μονάδος με το απαραίτητο προσωπικό που προβλέ- 
πεται στο άρθρο 13της αριθμ. Π4β/οικ. 3176/29.5.1996 Υ¬ 
πουργικής Απόφασης. 

4. Ορίζουμε Επιστημονικό Υπεύθυνο στην εν λόγω μο- 

νάδα τον ιατρό Νάνο Ζήση του Ευσταθίου και της Χριστί¬ 
νας (Α.Μ. ΙΣΑ 41682/11.9.1996). 

5. Ορίζουμε Κοινωνικό Σύμβουλο της Μ.Φ.Η. την Κοινω¬ 
νική Λειτουργό της Υπηρεσίας μας Χιοκτούρ Άννα. 

6. Η μονάδα θα φέρει τον τίτλο: «ΘΕΟΔ. ΤΑΜ Π ΑΚΑΚΗ- 
ΜΙΧ. ΤΑΜΠΑΚΑΚΗΣ ΚΑΙ ΥΙΟΙ Ο.Ε.» ΜΟΝΑΔΑ ΦΡΟΝΤΙΔΑΣ 
ΗΛΙΚΙΩΜΕΝΩΝ ΚΕΡΔΟΣΚΟΠΙΚΗ ΕΠΙΧΕΙΡΗΣΗ. 

7. Από τούδε και στο εξής θα χρησιμοποιείται αποκλει¬ 
στικά και μόνο ο προαναφερόμενος τίτλος σε οιανδήποτε 
συναλλαγή (διαφήμιση, αλληλογραφία, έντυπα κ.λ.π.) και 
διαγράφεται ο αναγραφόμενος εκ παραδρομής τίτλος 
ΓΕΡΟΝΤΟΛΟΓΙΚΟ ΚΕΝΤΡΟ ΤΑΜΠΑΚΑΚΗ στην αριθμ. 
2528/12.8.1997 άδεια Ιδρύσεως. 

8. Κάθε παράβαση της ισχύουσας σχετικής Νομοθε¬ 
σίας, καθώς και των όρων λειτουργίας συνεπάγεται την ε¬ 
πιβολή των προβλεπομένων κυρώσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 16 Φεβρουάριου 1999 
Ο Νομάρχης 

ΔΗΜΗΤΡΙΟΣ ΑΝΑΣΤ. ΦΡΑΓΚΟΣ 
-♦- 

Αριθ. 08/ΔΤΑ/3183 (7) 

Τροποποίηση της 15307/1993 απόφασης του Νομάρχη Α- 
νατ. Αττικής, για σύσταση αμιγούς δημοτικής επιχεί¬ 
ρησης με την επωνυμία «Δημοτική Επιχείρηση Πολιτι¬ 
σμού και Ανάπτυξης» στο Δήμο Ν. Μάκρης Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρ. 277 έως 287,291 και 304 του 
Π.Δ. 410/1995. 

2) Τις διατάξεις του Ν.2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α/30.5.97). 

3) Την υπ 1 αριθμ. 25027/9.4.84 απόφαση του Υπουργού 
Εσωτερικών, που δημοσιεύθηκε στο ΦΕΚ 244/1984/τ.Β'. 

4) Τις ρυθμίσεις του άρθρ. 29Α του Ν. 1558/1985, που 
προστέθηκε με το άρθρο 27 του Ν. 2081/1992, σχετικά με 
την υποχρέωση αναγραφής «κάλυψη δαπάνης», που συ¬ 
νεπάγεται η έκδοση κάθε κανονιστικής διάταξης. 

5) Την υπ’ αριθ. 08/ΔΤΑ/οικ. 2509/10.10.97 απόφαση 
του Γενικού Γραμματέα Περιφέρειας Αττικής. 

6) Την υπ’ αριθ. 27/1999 απόφαση του Δημοτικού Συμ¬ 
βουλίου του Δήμου Ν. Μάκρης, αποφασίζουμε: 

Τροποποιούμε την υπ’ αριθμ. 15307/1993 απόφαση 
του Νομάρχη Ανατολ. Αττικής για σύσταση αμιγούς Δη¬ 
μοτικής Επιχείρησης με την επωνυμία «Δημοτική Επιχεί¬ 
ρηση Πολιτισμού και Ανάπτυξης» στο Δήμο Ν. Μάκρης 
Αττικής, ως προς τα άρθρα 2 και 6 αντίστοιχα, ως ακο¬ 
λούθως: 

Άρθρο 2 
Σκοπός 

Διευρύνεται ο σκοπός της επιχείρησης με την προσθή¬ 
κη των κατωτέρω παραγράφων: 

γ) Η ίδρυση και λειτουργία Παιδικών και Βρεφονηπια¬ 


κών Σταθμών, Κέντρων Δημιουργικής Απασχόλησης Νέ¬ 
ων και γενικότερα η ανάπτυξη και εφαρμογή προγραμ¬ 
μάτων Κοινωνικής Πρόνοιας, Κοινωνικής Μέριμνας, 
Φροντίδας, Προληπτικής Ιατρικής κ.λ,π. στην Περιφέ¬ 
ρεια του Δήμου, τόσο Εθνικών, όσο και της Ευρωπαϊκής 
Ένωσης. 

δ) Η μελέτη, κατασκευή και εκμετάλλευση έργων 
ε) Η παροχή υπηρεσιών καθαριότητας, αποκομιδής και 
διαχείρισης απορριμμάτων και λοιπών συναφών δραστη¬ 
ριοτήτων (εκκένωση βόθρων κ.λ.π.). 

στ) Η τουριστική ανάπτυξη του Δήμου με την κατα¬ 
σκευή έργων τουριστικής υποδομής, την υλοποίηση προ¬ 
γραμμάτων τουριστικής ανάπτυξης, Εθνικών και της Ευ¬ 
ρωπαϊκής Ένωσης, τη δημιουργία γραφείου τύπου, κα¬ 
θώς και συναφών δραστηριοτήτων (οργάνωση 
συνεδρίων, δημιουργία Γραφείου Τουρισμού κ.λ.π.). 

ζ) Η παροχή υπηρεσιών φύλαξης των σχολικών κτιρίων, 
των χώρων αθλήσεως των σχολικών μονάδων, ως και λοι¬ 
πών δημοσίων και δημοτικών κτιρίων και εγκαταστάσεων, 
μεταφοράς μαθητών κ.λ.π. 
η) Η δημιουργία δημοτικής συγκοινωνίας, 
θ) Η αξιοποίηση και εκμετάλλευση των χώρων και ε¬ 
γκαταστάσεων της πρώην αμερικανικής βάσεως Ν. Μά- 
κρης. 

ι) Η κατασκευή και εκμετάλλευση μαρινών, αλιευτικών 
καταφυγίων και η διαμόρφωση και εκμετάλλευση ακτών. 

ια) Η συμβολή στην ανάπτυξη του αθλητισμού στην Πε¬ 
ριφέρεια του Δήμου (κατασκευή αθλητικών εγκαταστά¬ 
σεων, αγορά και διάθεση ειδών και οργάνων αθλήσεως, 
μεταφορά αθλητών κ.λ.π.). 

ιβ) Η δημιουργία Γραφείου Πληροφορικής, με δυνατό¬ 
τητα δημιουργίας κόμβου για συνδρομητές του «ΔΙΑΔΙ¬ 
ΚΤΎΟΥ» («ΙΝΤΕΡΝΕΤ»). 

ιγ) Η δημιουργία και εκμετάλλευση χώρων σταθμέσεως 
αυτοκινήτων. 

Άρθρο 6 

Διοίκηση της επιχείρησης 

Το εν λόγω άρθρο αντικαθίσταται ως εξής: 

Η επιχείρηση διοικείται από εννεαμελές Διοικητικό Συμ¬ 
βούλιο, του οποίου τα μέλη, μαζί μετά αναπληρωματικά, 
ορίζονται από το Δημοτικό Συμβούλιο. 

Από τα μέλη του Δ.Σ. 

α) Έξι μέλη είναι αιρετοί εκπρόσωποι του Δήμου Ν.Μά¬ 
κρης, εκ των οποίων ένα είναι εκπρόσωπος της μειοψη¬ 
φίας του Δημοτικού Συμβουλίου. 

β) Ένα μέλος είναι δημότης ή κάτοικος Ν. Μάκρης, που 
έχει πείρα ή γνώσεις σχετικές με το αντικείμενο της επι¬ 
χείρησης. 

γ) Ένα μέλος είναι εκπρόσωπος των εργαζομένων στην 
επιχείρηση, εφόσον αυτή απασχολεί περισσότερους από 
είκοσι εργαζομένους. 

Σε περίπτωση που οι εργαζόμενοι στην επιχείρηση δεν 
υπερβαίνουν τους είκοσι, από το Δημοτικό Συμβούλιο θα 
ορίζεται ως μέλος, ένας δημότης ή κάτοικος της Νέας 
Μάκρης, με τα προσόντα που ορίζονται ανωτέρω, χωρίς 
αλλαγή της συστατικής πράξεως. 

δ) Το ένατο μέλος είναι εκπρόσωπος των εκπολιτιστι¬ 
κών συλλόγων της περιοχής. 

Σύμφωνα με την ισχύουσα νομοθεσία, ο Πρόεδρος και 

ο Αντιπρόεδρος της επιχείρησης ορίζονται από το Δήμο- 
τικό Συμβούλιο. 

Κατά τα λοιπά εξακολουθεί να ισχύει η υπ’ αρ. 
15307/1993 απόφαση του Νομάρχη Ανατ. Αττικής, για σύ¬ 
σταση αμιγούς Δημοτικής Επιχείρησης με την επωνυμία 
«Δημοτική Επιχείρηση Πολιτισμού και Ανάπτυξης» στο 
Δήμο Ν. Μάκρης. 

Από τις διατάξεις αυτής της απόφασης δεν προκαλείται 
δαπάνη εις βάρος του Δήμου Ν. Μάκρης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 18 Φεβρουάριου 1999 
Με εντολή Γεν. Γραμμ. Περιφέρειας 
Ο Προϊστάμενος 

Δ/νσης Τοπ. Αυτ/σης & Διοίκησης 
ΑΝΑΘΑΣΙΟΣ ΤΑΓΑΡΗΣ 
-♦- 

Αριθ. 07/ΔΤΑ/1283 (8) 

Τροποποίηση του άρθρου 3 της συστατικής πράξης της 
Δημοτικής Επιχειρήσης «Δημοτική Ραδιοφωνία Πει¬ 
ραιά (ΔΗ.ΡΑ.Π.)», ως προς την Διοίκηση. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 και 278 του Δ.Κ.Κ. (Π.Δ. 
410/95). 

2. Την αριθμ. 28654/6.6.1989 απόφαση του Υπουργού 
Εσωτερικών περί συστάσεως της Δημοτικής Επιχείρησης 
Ραδιοφωνίας Δ. Πειραιά. 

3. Την αριθμ. 7/99 απόφαση του Δημοτικού Συμβουλίου 
Πειραιά περί τροποποίησης του καταστατικού της 
ΔΗ.ΡΑ.Π. και συγκεκριμένα του άρθρου 6, αποφασίζου¬ 
με: 

Τροποποιούμε το άρθρο 3 της αριθμ. 28654/6.6.1989 α¬ 
πόφασης του Υπουργού Εσωτερικών που αφορά την σύ¬ 
σταση Δημ. Επιχείρησης Ραδιοφωνίας Δήμου Πειραιά, 
ως εξής: 

3.α) Η επιχείρηση διοικείται από εντεκαμελές (11) μελές 
Διοικητικό Συμβούλιο που τα μέλη του ορίζονται μαζί με 
τους αναπληρωτές του από το Δημοτικό Συμβούλιο του 
Δήμου. 

β) Από τα μέλη του Διοικητικού Συμβουλίου πέντε (5) εί¬ 
ναι Δημοτικοί ή Διαμερισματικοί Σύμβουλοι εκ των οποίων 
δύο (2) θα προέρχονται από την πλειοψηφία και τρεις (3) 
από τις μειοψηφίες (ένας από κάθε μειοψηφία). 

γ) Τέσσερεις (4) θα είναι δημότες ή κάτοικοι Πειραιά 
που έχουν ανάλογη με το αντικείμενο πείρα και γνώση. 

δ) Ένας (1) θα είναι εκπρόσωπος του Εμπορικού Συλ¬ 
λόγου του Δήμου Πειραιά. 

ε) Εναν (1) εκπρόσωπο εκλέγουν οι εργαζόμενοι εφό¬ 
σον αυτοί είναι τουλάχιστον είκοσι. Εάν οι εργαζόμενοι εί¬ 
ναι λιγότεροι ή μειωθούν σε λιγότερους από (20) τότε οι 
θέσεις των εκπροσώπων από δημότες ή κατοίκους αυξά¬ 
νονται σε πέντε (5). 

Κατά τα λοιπά ισχύει όπως έχει η αριθμ. 28654/6.6.1989 
απόφαση. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου 
Πειραιά για το τρέχον οικονομικό έτος 1999. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Φεβρουάριου 1999 

Με εντολή Γεν. Γραμμ. Περιφέρειας 
Ο Διευθυντής 
ΝΙΚ. ΚΕΛΑΛΗΣ 
-♦- 

Αριθ. 1081 (9) 

Σύσταση Γραφείου Μελετών Εγγειοβελτιωτικών Έργων 
στη Δ/νση Δημοσίων Εργων της Περιφέρειας Δυτικής 
Ελλάδος. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 2 του Ν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατά¬ 
ξεις». 

2. Το γεγονός ότι το Τμήμα Εγγείων Βελτιώσεων της Δι¬ 
εύθυνσης Δημοσίων Έργων έχει την αρμοδιότητα εκπό¬ 
νησης προμελετών και μελετών των εγγειοβελτιωτικών 
έργων. 

3. Την στελέχωση του Τμήματος Εγγείων Βελτιώσεων, 
αποφασίζουμε: 

1. Συστήνουμε στο Τμήμα Εγγείων Βελτιώσεων της 
Δ/νσης Δημοσίων Έργων της Περιφέρειας Δυτικής Ελλά¬ 
δος, υπηρεσιακή μονάδα σε επίπεδο Γ ραφείου με τίτλο 
«Γραφείο Μελετών». 

2. Οι αρμοδιότητες του παραπάνω Γ ραφείου είναι: 

Η εκπόνηση προμελετών και μελετών εγγειοβελτιωτι¬ 
κών έργων και η εκτέλεσή τους και οι αρμοδιότητες της 
Διευθύ νουσας υπηρεσίας για τις τεχνικές μελέτες των έρ¬ 
γων. 

3. Η στελέχωση του Γ ραφείου με προσωπικό θα γίνει με 
απόφαση του Δ/ντού της Δ/νσης Δημοσίων Έργων. 

4. Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 11 Φεβρουάριου 1999 

Ο Γενικός Γραμματέας 
ΚΩΣΤΑΣ ΠΑΠΑΔΗΜΗΤΡΙΟΥ 
-♦- 

Αριθ. 9466 (ΊΟ) 

Έγκριση κανονισμού και άδεια σύστασης του Αμοιβαίου 
Κεφαλαίου «ΜΕΤΟΧΩΝ ΕΣΩΤΕΡΙΚΟΥ ΟΙΤΙΡϋΝΟ 
ΕΟϋΙΤΎ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 108/2.2.99, θέμα 7ο) 

Αφού έλαβε υπόψη: 

Ι.Τιςπαρ. 1 και2του άρθρου 17ΑτουΝ. 1969/91, όπως 
τροποποιήθηκαν και συμπληρώθηκαν με τις παρ. 2 και 3 
του άρθρου 2 του Π.Δ. 433/93 (ΦΕΚ 183). 

2. Τις διατάξεις του άρθρου 22 του Ν. 1969/91 «Εταιρεί¬ 
ες Επενδύσεων Χαρτοφυλακίου, Αμοιβαία Κεφάλαια, 

Διατάξεις Εκσυγχρονισμού και Εξυγίανσης της Κεφαλαι¬ 
αγοράς και άλλες διατάξεις». 

3. Την απόφαση της 71ης/2.4.96 - θέμα Ιο Συνεδρίασης 
του Δ.Σ. της Επιτροπής Κεφαλαιαγοράς, με την οποία ε¬ 
ξουσιοδοτεί την Εκτελεστική Επιτροπή για τη λήψη απο¬ 
φάσεων σύμφωνα με την παρ. 2 του άρθρου 78 του Ν. 
1969/91, όπως ισχύει. 

4. Το από 20.1.99 έγγραφο της ΣΙΤΙ ΑΕΔΑΚ με το υπο- 
βληθέν σχέδιο του κανονισμούτου Αμοιβαίου Κεφαλαίου. 

5. Σχετική εισήγηση του Γ. Γκότση, αποφασίζει ομόφω¬ 
να: 


Εγκρίνει τον κανονισμό του Αμοιβαίου Κεφαλαίου «ΜΕ¬ 
ΤΟΧΩΝ ΕΣΩΤΕΡΙΚΟΥ ΟΙΤΙΡυΝΟ ΕΟυΐΤΥ» και παρέχει την 
άδειά της για τη σύσταση του εν λόγω Αμοιβαίου Κεφα¬ 
λαίου, το οποίο θα διαχειρίζεται η ΣΙΤΙ ΑΕΔΑΚ και του ο¬ 
ποίου θεματοφύλακας θα είναι η ΣΙΤΙΜΠΑΝΚ ΝΑΥΤΙΛΙΑ¬ 
ΚΗ ΤΡΑΠΕΖΑ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΙρ: νννν».βΙ·9Γ 

ΙΝΤΕΗΝΕΤ: ΙιοΙ.θγ 
β-ηΐ3ϊΙ: ην&5 @ ΗοΙ.9 Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

' ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ. Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μ®Χί> 18 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελ(δες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ3512 

Α' (Νόμοι, Π.Δ., Συμβάσειςκ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 « . 

15.000 » . 750 »* . 

70.000 » . 3.500 » . 

30.000 » . 1500 >· . 

15.000 » . 750 » . 

5.000 * . 250 . 

10.000 >» . 500 ** . 

3.000 » . 150 » . 

10.000 » . 500 » . 

250.000 » . 12.500 >· . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >> . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
υε τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 - 1 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 









